פורום האקלים הישראלי

**פורום האקלים הישראל** הוקם בינואר 2022 ביוזמתו של נשיא המדינה, יצחק הרצוג. הפורום הוא שיתוף פעולה ראשון מסוגו במציאות הישראלית בין כוחות מהחברה האזרחית, האקדמיה, הממשלה, הכנסת, השלטון המקומי, גורמים מהמערכת הכלכלית ומשדה התרבות, התקשורת והרוח, וכן פלטפורמה לשיתופי פעולה אזוריים ובין-לאומיים בנושא משבר האקלים. בבסיס הפעולה של הפורום ניצבת ההבנה שכדי להביא את ישראל למקום שעליה להיות בו, הן בהיבט הפחתת הפליטות והן בהיבט ההיערכות לחיים בעידן של שינויי אקלים, נדרשות פעולות בטווח הזמן המיידי ובסדר גודל שונה מזה שהיה עד כה. הפורום פועל ליצירת מגוון של שיתופי פעולה כדי לקדם שינוי מדיניות ולתרום לשינוי במציאות. פורום האקלים הישראלי פועל בשיתוף ארגון חיים וסביבה, ארגון הגג של הארגונים הסביבתיים בישראל ובתמיכת קרן דיאן וגילפורד גלייזר.

## היסטוריה
[ממוזער|[נשיא מדינת ישראל|נשיא המדינה יצחק הרצוג ורעייתו מיכל, מארחים את המפגש הראשון של פורום האקלים הישראלי, בחסות בית הנשיא. לרגל האירוע, בית הנשיא הואר בירוק והוקרנו ברכות מיוחדות מהשליח המיוחד של נשיא ארצות הברית לענייני אקלים ג'ון קרי וראש הממשלה נפתלי בנט, בהן בירכו על יוזמתו של הנשיא.]]
פורום האקלים הישראלי הוקם על־ידי יצחק הרצוג בינואר 2022. הרצוג הצהיר על כוונתו לעסוק במשבר האקלים עוד בנאום ההשבעה שלו בכנסת. הנשיא קיווה שהקמת הפורום תעלה את המודעות למשבר האקלים בקרב המנהיגות בישראל ותסמן את מחויבותה של ישראל לעמוד בקדמת הדיון בתחום זה. ההודעה על הקמת הפורום פורסמה עוד באוקטובר 2021, לקראת ועידת האקלים של האו"ם בגלאזגו. במאי 2022 אירח הנשיא הרצוג את המפגש הראשון של פורום האקלים. באירוע הוקרנה ברכה של ג'ון קרי, השליח המיוחד של נשיא ארצות הברית לענייני אקלים. במאי 2023 אירח הנשיא הרצוג את הכנס השני של הפורום. בכנס קרא יו"ר הפורום, ד"ר דב חנין, לממשלה לאמץ את חוק האקלים שהוגש על־ידי המשרד להגנת הסביבה.

## מטרות הפורום

* קידום אימוץ תוכניות מדיניות שיתרמו להפחתת 60% מפליטות גזי החממה עד שנת 2035, בהתאמה ליעד הבינלאומי.
* קידום אימוץ מדיניות היערכות וחוסן לשלטון מרכזי ומקומי.
* להוות פלטפורמה ליוזמות, מהלכים ושיתופי פעולה בין מגזריים.
* להיות גוף מייעץ לבית הנשיא בענייני אקלים וסביבה

## יוזמות הפורום
פורום האקלים התחיל את דרכו כמרחב פיתוח של מגוון יוזמות שינוי בתחום האקלים. בשנתיים הראשונות לעבודת הפורום גובשו מעל 70 יוזמות שונות. צוות הפורום ליווה את גיבוש היוזמות ועבור רוב-רובן הוצעו כלי מדיניות במסגרת תיקי תוכניות עבודה פרלמנטריות שנכתבו עבורן. התיקים כוללים גם הצעות חוק פרטיות שתוכלנה לקדם את היוזמות בכנסת.

## פעילות הפורום

#### קידום מדיניות
יצירת שיתופי פעולה ועבודה עם השלטון הארצי והמקומי לטובת קידום אימוץ תוכניות מדיניות שיתרמו הן להפחתת פליטות גזי החממה והן להיערכות לשינוי אקלים.

* - "שינוי כיוון – תוכנית החוסן":  אסטרטגיות וכלים ליישומם בארבעה תחומי חוסן שונים – אנרגטי, מערכות המזון, תחבורתי וקהילתי מקומי – לישראל שאחרי ה-7.10.  
* - שיתופי פעולה עם הדרג המקצועי והפוליטי במשרדי הממשלה.
* - קידום פעילויות ומהלכי חקיקה אקלימיים בכנסת.
* - מפגשי מומחים בבית הנשיא.
* - דו"חות שבועיים לנשיא ותדרוכים בענייני סביבה ואקלים.
* - שיתוף פעולה עם משרד מבקר המדינה.

#### תחום השלטון המקומי
חיזוק הרשויות המקומיות בישראל כשחקניות מפתח בהפחתת פליטות וזיהומים, בהיערכות למשבר האקלים ופיתוח חוסן קהילתי מקומי.

* תוכנית השאפתנות האקלימית והחוסן הסביבתי של השלטון המקומי בישראל בשיתוף מרכז אקלימא וקק"ל.
* שיתופי פעולה עם ארגוני הסביבה הפעילים בזירות השלטון המקומי.

#### אנרגיה מקיימת
מעבר למודל אנרגיה מקיים לישראל המושתת על חסכון באנרגיה ומעבר למשק אנרגיה מבוזר המתמקד בייצור אנרגיה סולארית משולבת אגירה בקרבת אזורי הצריכה ובדגש על דו שימוש.

* קידום אגרו וולטאי מקיים על ידי חיבור בין בעלי העניין בנושא.
* תמיכה במהלכי מדיניות לקידום פאנלים סולאריים על גגות.
* הסרת חסמים להקמת תאגידי אנרגיה ברשויות המקומיות.

#### ביטחון מזון וחקלאות מקיימת
קידום החוסן של מערכות המזון בישראל באמצעות קידום מדיניות ויישום של עקרונות חקלאות מקיימת, הגברת הייצור המקומי של מזון, בדגש על מזון מהצומח, והתאמתו לאתגרים הקיימים. זאת, לצד ביסוס מערכת מזון המבטיחה לכולנו מזון בריא ומקיים תוך צמצום למינימום של מזון אולטרה-מעובד ושל אובדן מזון.

* תמיכה וליווי הכנת התוכנית הלאומית לביטחון מזון.
* הסרת חסמים לקידום חקלאות מקיימת.
* שיתוף פעולה עם ארגוני הסביבה והבריאות בפרויקט ביטחון תזונתי.

#### אקדמיה וחינוך
בתחום האקדמיה: הטמעת נושא משבר האקלים במערכת ההשכלה הגבוהה ובהכשרות מורים, וחיזוק השקעות במחקר ומדע בנושא משבר האקלים לצד שיתוף פעולה עם מיזמי אקלים וקיימות באוניברסיטאות השונות.

בתחום החינוך: הטמעת נושא משבר האקלים בתחומי העיון והלימוד בבתי הספר, בשיתוף חברה אזרחית, משרד החינוך והתאחדות הסטודנטים והסטודנטיות בישראל.

* תמיכה במהלך הכללת משבר האקלים בתוכניות הלימוד בבתי הספר ופעילות למימוש ההחלטה הזו בפועל.
* תמיכה בהקמת מרכזי האקלים והקיימות באוניברסיטאות המחקר בישראל ושיתופי פעולה עמם.
* שיתופי פעולה עם קליניקות משפטיות וסביבתיות.
* קידום הוראה ופעילות אקלימית במכללות.
* "ועידת אקלים לנוער" המחברת בין בני נוער בישראל לנושא משבר האקלים בשיתוף המזכירות הפדגוגית של משרד החינוך.

#### מעבר צודק ותעסוקה ירוקה
קידום מדיניות מבוססת מחקר הכוללת תמריצים ופעולות ארוכות טווח שיובילו ליישום של מעבר צודק וירוק- קידום תעסוקה ירוקה ומעבר לכלכלה דלת פחמן בישראל.

* פעולה למען קידום הטמעת מעבר צודק בתוכניות פינוי המפעלים המזהמים במפרץ חיפה.
* אמנה בנושא מעבר צודק בשיתוף ההסתדרות.

#### בריאות, רווחה ואוכלוסיות פגיעות
חיזוק תפקידה של מערכת הבריאות בבנייה ובחיזוק החוסן האקלימי של מדינת ישראל והידוק הקשר בין בריאות, רווחה ומשבר האקלים.

* רתימת מערכת הבריאות להיערכות למשבר האקלים.
* תמיכה בהכשרה לבכירי מערכת הבריאות בנושא משבר האקלים.
* הכשרה בנושא אקלים לעובדים.ות סוציאליים ועובדי רווחה בשיתוף משרד הרווחה.
* קידום אנרגיה מקיימת בכפרים הבדואים בנגב.

## מועצת פורום האקלים
מועצת פורום האקלים הישראלי היא מסגרת מייעצת לעבודת הנשיא והפורום. המועצה מונה 53 איש ופועלת בהרכב רב-מגזרי, הטרוגני ומולטי דיסציפלינארי ומתכנסת לטובת התעדכנות מקצועית וקידום פרויקטים בחסות פורום האקלים. חברי.ות המועצה מייצגים את פורום האקלים מיסודו של נשיא המדינה מול גורמים שונים ומקבלי החלטות.

## צוות

* ד״ר דב חנין, יושב ראש, פורום האקלים הישראלי
* ד״ר נטע גלנור טנא, מנכ״לית, פורום האקלים הישראלי
* עו"ד נעמה וינברג, מנהלת תחום שלטון מקומי, פורום האקלים הישראלי
* גב' עדן נאור, מנהלת קהילה פורום האקלים הישראלי

## קישורים חיצוניים

* BLUESKY
*וובינרים ב-YOUTUBE

## הערות שוליים

2023 07
קטגוריה:ישראל: ארגונים להגנת הסביבה
קטגוריה:נשיא מדינת ישראל